b'\n_START_ARTICLE_\nNuno Valente\n_START_SECTION_\nZgodnja leta\n_START_PARAGRAPH_\nValente je svojo klubsko kariero za\xc4\x8del pri portugalskem drugoliga\xc5\xa1u Portimonense. Po dveh sezonah ga je opazil skavt Sportinga in ga pripeljal v ta klub. Sprva Valente ni veliko igral pri Sportingu, s katerim je sicer \xc5\xbee v prvi sezoni osvojil naslov portugalskega dr\xc5\xbeavnega prvaka. Leta 1995 je bil za sezono 1996\xe2\x80\x9397 posojen klubu Mar\xc3\xadtimo. Tam ga je opazil Jos\xc3\xa9 Mourinho in ga pripeljal v klub UD Leiria, ki ga je takrat vodil kot trener._NEWLINE_V Leirii je Valente igral tri sezone in se dobro izkazal. Ko je leta 2002 Mourinho zapustil klub in prevzel FC Porto, je najprej v klub pripeljal svoja biv\xc5\xa1a igralca Valenteja in Derleija. Valente je upravi\xc4\x8dil Mourinhovo zaupanje in dobro igral na vseh tekmah ter s klubom \xc5\xbee prvo leto osvojil portugalsko SuperLigo ter pokal UEFA. \xc5\xa0e posebej se je izkazal na finalni tekmi proti Celticu, ki jo je Porto dobil s 3:2. Tudi naslednja sezona pro Portu je bila za Valenteja uspe\xc5\xa1na, klub pa se je uvrstil v finale Lige Prvakov in tam s 3:0 premagal AS Monaco._NEWLINE_Po Mourinhovem odhodu v Chelsea je Valente utrpel ve\xc4\x8d zaporednih po\xc5\xa1kodb tako, da je za Porto v celi sezoni odigral le osem tekem._NEWLINE_Po \xc5\xa1e eni neuspe\xc5\xa1ni sezoni je od predsednika portugalske nogometne zveze Jorgeja Nuna Pinto da Coste dobil ultimat, da se mora odlo\xc4\x8diti med klubsko in reprezentan\xc4\x8dno kariero. Po resnih sporih z vodstvom zveze je bil Valente suspendiran. Avgusta 2005 je bil tako iz Porta na priporo\xc4\x8dilo Mourinha prodan angle\xc5\xa1kemu klubu Everton F.C., kjer je zamenjal po\xc5\xa1kodovanega branilca Allesandra Pistoneja.\n_START_SECTION_\nEverton\n_START_PARAGRAPH_\nValente je potreboval nekaj \xc4\x8dasa, da se privadi angle\xc5\xa1kemu slogu igre, kmalu pa je postal pomemben igralec Evertona in je kmalu dobil stalno mesto v prvi enajsterici. Februarja 2007 je s klubom podpisal novo pogodbo, ki ga zavezuje klubu do konca sezone 2008.\n_START_SECTION_\nReprezentanca\n_START_PARAGRAPH_\nMarca 2006 je Valente okreval po po\xc5\xa1kodbi stegenske mi\xc5\xa1ice tik pred nastopom na svetovnem prvenstvu, kjer je bil nepogre\xc5\xa1ljiv \xc4\x8dlen portugalske obrambne vrste in je bistveno pripomogel k uvrstitvi Portugalske v polfinale.'